Publication: Magyar Közlöny
Issue: MK-2011-89 (Year: 2011, Number: 89)
Era: contemporary
Section: hatáskörérõl szóló 212/2010. (VII. 1.) Korm. rendelet 73. § c) pontjában meghatározott feladatkörében eljáró nemzetgazdasági
Paragraph Index: 1289

(3) Az R1. 10. § (4)–(5) bekezdése helyébe a következõ rendelkezés lép: „(4) A (2) bekezdésben foglalt fix csoport kialakításának keretében az OEP minden naptári negyedév elsõ napját megelõzõ második hónap 1. napján értesíti az adott fix csoportban lévõ termékek forgalomba hozatali engedélyének jogosultját, forgalmazóját, hogy hivatalból eljárást indított, és felhívja az ügyfeleket, hogy amennyiben az (1) bekezdés szerint közzétett árhoz képest árváltoztatással kívánnak élni, úgy azt minden naptári negyedév elsõ napját megelõzõ második hónap 20. (február, május, augusztus, november) napjáig van lehetõségük az OEP honlapján mûködtetett nyilvántartásba felvezetni. A megtett árajánlatok az árváltoztatásra nyitva álló határidõ lejártát követõ elsõ munkanapon válnak nyilvánossá. Ezt követõen az OEP öt munkanapon belül honlapján közzéteszi a referencia készítményt – amennyiben a 8. § (6) bekezdés e) pontja szerinti forgalmi részesedést elérõ több készítményre azonos NTK-t határoznak meg a forgalomba hozatali engedélyek jogosultjai, valamennyi azonos NTK-jú készítmény referencia termék lesz –, annak támogatását, a csoportban lévõ valamennyi további gyógyszer közfinanszírozás alapjául elfogadott árához nyújtott fix összegû támogatásának összegét.

Source: https://magyarkozlony.hu/hivatalos-lapok/106f02f3f6bcacbd625a0444bce091dcc1d9b2e8/dokumentumok/ade96340bb45b4d768eb4f6b25d28fc45f642dcc/letoltes